stanford-oval/wikipedia huggingface dataset:
All You Need Is Love

| ”All You Need Is Love” The Beatles |
| --- | --- | --- |

Singlen tiedot
 Albumilta: Magical Mystery Tour
 B-puoli: ”Baby, You’re a Rich Man”
 Julkaistu: 7. heinäkuuta 1967
 Formaatti: 7” vinyyli
 Tekijä(t): Lennon–McCartney
 Tuottaja(t): George Martin
 Tyylilaji: pop
 Kesto: 03.57
 Levy-yhtiö: Parlophone, Capitol
The Beatlesin muut singlet
| ”Strawberry Fields Forever” / ”Penny Lane” 1967 | ”All You Need Is Love” 1967 | ”Hello, Goodbye” 1967 |
”All You Need Is Love” on John Lennonin säveltämä The Beatlesin kappale. ”All You Need Is Love” sai ensi-iltansa vuonna 1967 BBC:n Our World -lähetyksessä, jota katsoi 360 miljoonaa ihmistä ympäri maailmaa. Se oli maailman ensimmäinen satelliittitelevisiolähetys. Kappale on yksinkertaisempi ja enemmän poprock-genreen luokiteltava, kuin muut The Beatlesin tuon ajan kappaleet,[lähde? ] sillä vuonna 1967 yhtye teki enimmäkseen psykedeelisiä rock-kappaleita.
Sanoma on kuitenkin tuon ajan Beatles-kappaleille tyypillinen, sillä tuolloin Beatles, maailman suosituimpana yhtyeenä yritti Lennonin johdolla, edistää maailmanrauhaa. Lennon korostaa kappaleessa että; "kaikki mitä tarvitset on rakkaus". Lennon vastusti kappaleella myös Vietnamin sotaa[lähde? ], joka kesti vuodesta 1955 vuoteen 1975.
All You Need Is Love sisältyy kahdelle Beatlesin studioalbumille, alun perin se julkaistiin vuoden 1967 LP:llä, Magical Mystery Tour ja sittemmin Beatlesin kolmanneksi viimeisellä studioalbumilla, Yellow Submarine, jolle The Beatles levytti kappaleen uudestaan. Näiden lisäksi All You Need Is Love on julkaistu myös useilla kokoelma-albumeilla, ensimmäisen kerran vuonna kokoelmalla The Beatles 1967–1970.
Altainkeltto

| Altainkeltto |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Cichorioideae
Suku::  Keltot Crepis
Laji::  multicaulis
Kaksiosainen nimi
 Crepis multicaulis  Ledeb. 
Katso myös
   Altainkeltto Wikispeciesissä   Altainkeltto Commonsissa 
Infobox OKVirheellinen NIMI-arvo: 
Altainkeltto (Crepis multicaulis) on asterikasvien (Asteraceae) heimoon, kelttojen (Crepis) sukuun kuuluva kasvilaji. Altainkeltto muistuttaa Crepis elongata -lajia ja lajien rajauksesta tarvittaisiin lisää tutkimusta.
Altainkeltto on monivuotinen, ruohovartinen kasvi, joka voi kasvaa 8–60 cm korkeaksi. Varret kasvavat joko muutamien tai lukuisten varsien ryhminä, harvoin yksittäin. Kasvutavaltaan varret ovat pystyjä tai kohenevia ja yläosistaan haaraisia. Varret ovat yleensä lähes lehdettömiä. Varsien tyvellä olevan lehtiruusukkeen lehdet ovat muodoltaan kapeansoikeita, suikeita tai puikeita. Lehtilapojen pituus vaihtelee 3,5–11 cm välillä ja leveys 0,7–2 cm välillä. Lehtilavat ovat molemmin puolin vaaleakarvaisia. Jos varsilehtiä on, ne ovat ruusukelehtiä selvästi pienempiä ja pelkistyneempiä. Altainkelton mykeröt sijaitsevat huiskilomaisesti ja mykeröitä voi olla muutamia tai lukuisia. Kussakin mykerössä on 30–40 kukkaa. Altainkeltto kukkii ja tuottaa hedelmiä touko–elokuussa. Hedelmät ovat punaruskeita, noin 4 mm pitkiä pähkylöitä, joissa on valkoinen, noin 4 mm pitkä pappus.
Altainkeltto kasvaa metsissä, metsänreunoissa, aukkopaikoilla, ruohostomailla, soraikoissa erilaisten vesien äärillä sekä tulvatasangoilla. Altainkelttoa kasvaa Pohjois-Euroopassa sekä Lounais-Aasiassa. Sitä tavataan ainakin Keski- ja Lounais-Venäjältä, Kazakstanista, Kirgisiasta, Tadžikistanista, Pakistanista, Mongoliasta ja Kiinasta (Xinjiangista).
Aiheesta muualla

Kassu – Kasvien suomenkieliset nimet: Altainkeltto (Crepis multicaulis)
Global Biodiversity Information Facility (GBIF): Crepis multicaulis (englanniksi)
Bhimbetka

| Bhimbetka |
| --- | --- |
 Bhimbetkan kalliomaalauksia.
Maailmanperintökohde
Sijainti:  Madhya Pradesh, Intia  22°55′N, 77°34′E
Tyyppi:  kulttuuri
Kriteerit:  III, V
Tunnusnumero:  925
Valintahistoria
Valintavuosi:  2003
 Bhimbetka
Bhimbetka on arkeologinen alue Intiassa, Madhya Pradeshin osavaltiossa. Se sijaitsee 45 kilometriä Bhopalista lounaaseen Vindhyavuorilla. Seitsemän kukkulan alueella on yli 500 hiekkakivistä kalliosuojaa, joihin on tehty kalliomaalauksia.
Vuonna 2003 UNESCOn maailmanperintökohteeksi hyväksytty alue muodostuu viidestä erillisestä maalausrykelmästä. Nämä edustavat kalliomaalausperinteitä mesoliittiselta kaudelta historialliselle ajalle. Lisäksi Bhimbetkassa on havaittu asutuksen jälkiä jo paleoliittiselta kaudelta. Varhaisimmat jäljet asutuksesta on luultavasti myöhäisestä Acheulin kulttuurista noin 100 000 vuotta eaa.
Löytöhistoria

Intialainen arkeologi V. S. Wakankar löysi Bhimbetkan vahingossa vuonna 1958 (tai vuonna 1957). Hän oli matkalla Bhopaliin junalla, kun hän huomasi samantapaisia kivimuodostelmia kuin Ranskassa ja Espanjassa. Myöhemmin samana vuonna Wakankar saapui alueelle arkeologiryhmän kanssa ja he löysivät esihistorialliset kalliosuojat. Ensimmäiset maininnat alueesta ovat tosin jo vuodelta 1888, jolloin sen kerrottiin olevan buddhalainen kohde
Löytämisen jälkeen alueella on tehty monia kaivauksia. Vuonna 1972 Bhimbetkaan tehtiin laajamittainen ja systemaattinen tutkimus, josta on edelleen peräisin yksittäisten kallioiden nimeäminen arabialaisin numeroin. Kaivauksista on löydetty jatkuva kivikautinen kulttuuri Acheulin kulttuurista myöhäismesoliittiselle kaudelle. Kalliosuojista on kaivettu myös yhdet maailman vanhimmista kivimuureista ja -lattioista.
Maalaukset

Bhimbetkan kalliomaalaukset on tehty pääosin punaisella ja valkoisella värillä. Keltaista ja vihreää väriä löytyy muutamasta piirroksesta, mutta nämä värit eivät olleet ilmeisesti niin kestäviä, sillä näillä värjätyt kohteet ovat huomattavasti haaleampia. Maalaukset on luultavasti tehty risuista tehdyillä siveltimillä ja väriaine on saatu magnesiumista, punaisesta hiekkakivestä, puuhiilestä, kasviuutteista ja hematiitista.
Maalaukset esittävät aluetta ympäröivän tiheän metsän eläimiä ja ihmisten jokapäiväistä elämää. Kuvissa on eläimiä, mytologisia hahmoja, kesytettyjä eläimiä, rattaita, vaunuja, muotoja, kuvioita, kirjoituksia, buddhalaisia symboleita sekä jopa tapahtumia, kuten taisteluita. Osa maalauksista koostuu vain muutamista kuvista, kun taas osassa niitä on jopa satoja. Kuvat vaihtelevat realistisista tyyliteltyihin ja kooltaan ne ovat noin viidestä senttimetristä lähes viisimetrisiin koko katon peittäviin eläinhahmoihin.
Aiheesta muualla

Kuvia tai muita tiedostoja aiheesta Bhimbetka Wikimedia Commonsissa
Unescon maailmanperintökohteet Intiassa
Agran linnoitus
Ajantan luolat
Bhimbetkan kalliosuojat
Champaner-Pavagadhin arkeologinen puisto
Chhatrapati Shivaji Terminus
Cholan elävät temppelit
Darjeelingin ja Nilgirin vuoristorautatiet
Elephantan luolat
Elloran luolat
Fatehpur Sikri
Goan kirkot ja luostarit
Great Himalayanin kansallispuisto
Hampi
Humayunin mausoleumi
Jantar Mantar
Kazirangan kansallispuisto
Keoladeo
Khajuraho
Khangchendzonga
Konarakin aurinkotemppeli
Le Corbusierin arkkitehtoniset työt
Länsi-Ghatit
Mahabalipuram
Mahabodhi-temppeli
Manasin kansallispuisto
Nanda Devi ja Valley of Flowers
Pattadakal
Punainen linnoitus
Qutub Minar
Rajasthanin kukkulalinnoitukset
Rani ki vav (kuningattaren porraskaivo)
Sanchi
Sundarbanin kansallispuisto
Taj Mahal
Yksi alueen kalliomaalauksista.
Atomirotta

| Atomirotta |
| --- | --- |

Tiedot
Tyylilaji:  rap, blues, funk, jazz, punk
Laulukieli:  suomi
Jäsenet:  Rotta, laulu   Rane Raitsikka, kitara   J. Pajulaakso, tuotanto  
Levy-yhtiö:  Monsp Records  
Infobox OKNimi-testi OK: 
Atomirotta on suomalainen rappia, bluesia, funkia, jazzia ja punkia yhdistelevä yhtye. Yhtyeen muodostavat Mikko Sarjanen, Rane Raitsikka ja J. Pajulaakso. Ennen yhtyeen perustamista Mikko oli tutustunut Raitsikan Smackin tuotantoon, mikä oli tehnyt häneen vaikutuksen. Raitsikan asuessa Kat Von D:n vierashuoneessa viimeisinä viikkoinaan Yhdysvalloissa hän oli pyytänyt siskoaan lähettämään suomalaista musiikkia, jolloin hän vuorostaan tutustui Notkean Rotan tuotantoon. Raitsikka palasi Suomeen ja yhtye perustettiin neljä vuotta myöhemmin.
Yhtyeen ensimmäinen musiikkivideo julkaistiin kesäkuun lopulla 2014 kappaleesta "Aurinkoon". Kappale on noussut parhaimmillaan Radiosoittolistan 55. sijalle, ja se valittiin Radio Helsingin vuoden 2014 kesähitiksi. Atomirotan debyyttialbumi I julkaistiin Monsp Recordsin kautta 7. marraskuuta 2014. Se nousi Suomen virallisen albumilistan 11. sijalle. Toinen studioalbumi II julkaistiin 26. helmikuuta 2016.Kolmas albumi julkaistiin 13. huhtikuuta 2018. Neljäs studioalbumi julkaistiin 13.3.2020.
Diskografia > Studioalbumit

I (2014)
II (2016)
III (2018)
IV (2020)
F.E.M.M.A (2024)
Diskografia > Musiikkivideot

”Aurinkoon” (2014)
”Hima taas” (2014)
”Älä pelkää (Atomirottaa)” (2015)
”Nenä vie” (2015)
”Tervetuloo” (2015)
”Kaduille taas” (2015)
”Älä huoli tyttö” (2016)
”Itsestäänselvää” (2017)
”Ne rykii kel on räkää” / ”Kateissa” (2018)
"Piru olkapäällä" (2019)
"Lisää" (2019)
Aiheesta muualla

Mikko Sarjanen 375 humanistia -sivusto 27.11.2015, Helsingin yliopiston humanistinen tiedekunta.
Anatoliansisilisko

| Anatoliansisilisko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Sisiliskot Lacertidae
Suku::  Lacerta
Laji::  oertzeni
Kaksiosainen nimi
 Lacerta oertzeni  (Werner, 1904) 
Synonyymit
 Anatololacerta anatolica (Werner 1900)  Anatololacerta oertzeni  Dalmatolacerta oertzeni 
Katso myös
   Anatoliansisilisko Wikispeciesissä   Anatoliansisilisko Commonsissa 
Infobox OKVirheellinen NIMI-arvo: 
Anatoliansisilisko (Lacerta oertzeni) on sisiliskojen heimoon Lacertidae kuuluva liskolaji. Sitä tavataan Turkissa ja muutamilla Kreikan saarilla. Se asustaa Välimeren alueen tyypillisissä ympäristöissä: kivikoissa ja viljelysmailla. Paikoin sen elinympäristöä uhkaavat metsäpalot. Liskon kanta pienenee Rodoksella, eikä tiedetä, miksi.
Liskon yleisväri voi olla vihertävä tai ruskeasävyinen. Sen selässä vuorottelevat vaaleammat ja tummien pilkkujen kirjomat pitkittäisraidat. Naaraalla on keskellä leveä vaalea raita, sen ympärillä tummat raidat ja kyljissä ja vatsassa jälleen vaaleaa. Koiraalla on keskellä tumma raita, sen ympärillä vaaleammat raidat ja kyljissä tummaa.
Aiheesta muualla

Anatololacerta oertzeni Biolib (Valokuvia)
Balcanica (valokuva)
Anders Bjørgaard

| Anders Bjørgaard> Henkilötiedot |
| --- | --- |
Syntynyt: 18. maaliskuuta 1891 Holtålen, Norja
Kuollut: 20. maaliskuuta 1967 (76 vuotta) Holtålen, Norja
Ammatti:  kuvittaja, sarjakuvapiirtäjä
Anders Bjørgaard (18. maaliskuuta 1891 Holtålen – 20. maaliskuuta 1967 Holtålen) oli norjalainen kuvittaja ja sarjakuvapiirtäjä, joka tunnetaan erityisesti Jens von Bustenskjold -hahmosta. Bjørgaard opiskeli kuvanveistoa Norjan valtion käsityö- ja taideteollisuuskoulussa Wilhelm Rasmussenin johdolla.
Arvid Krogerus

Arvid Alexander Krogerus (31. elokuuta 1868 Helsinki – 2. joulukuuta 1944 Helsinki) oli suomalainen korkeimman hallinto-oikeuden hallintoneuvos.
Arvid Krogeruksen vanhemmat olivat senaattori, valtioneuvos Gustaf Adolf Krogerus ja Alexandra Titoff. Hän pääsi ylioppilaaksi Helsingin ruotsalaisesta reaalilyseosta 1886 ja suoritti Helsingin yliopistossa oikeustutkinnon 1889. Krogerus sai varatuomarin arvon 1892.
Krogerus toimi aluksi ylimääräisenä kopistina senaatin oikeus- ja talousosastoilla. Krogerus oli senaatin siviilitoimituskunnan kanslistina vuodesta 1898, protokollasihteerinä vuodesta 1907 ja esittelijäsihteerinä 1909–1918. Hän oli samalla Helsingin raastuvanoikeudessa rikosasiain notaarina vuodesta 1900 ja nuorempana oikeusneuvosmiehenä vuodesta 1904. Korkeimman hallinto-oikeuden hallintoneuvoksena hän oli 1918–1938. Lisäksi Krogerus toimi Suomen Kiinteistöpankin julkisena asiamiehenä 1907–1922 ja oli jäsenenä useissa valtion komiteoissa.
Toimitustöitä

Korkeimman hallinto-oikeuden ratkaisujen hakemisto vv. 1918-1932; korkeimman hallinto-oikeuden määräyksestä toimittanut Arvid Krogerus. Karisto 1936
Aiheesta muualla

Korkein hallinto-oikeus, vasemmalta lukien Matti Aura, Henrik Hjalmar Kahelin (myöh. Kahanpää), Bror Mölsé, Iivar Ahava, Arvid Krogerus, Axel Rikberg, K.J. Ståhlberg, Toivo Kivimäki, Karl Gustaf Söderholm, Urho Castrén ja Oskar Möller. Eric Sundströmin valokuva vuodelta 1932, Museovirasto, Historian kuvakokoelma (Finna)
Korkeimman hallinto-oikeuden 20-vuotispäivät, hallintoneuvokset vasemmalta lukien Iivari Ahava, Arvid Krogerus, K.J. Ståhlberg, esittelijä Oskar Möller (seisomassa) ja Hjalmar Kahanpää. Museovirasto, Historian kuvakokoelma (Finna)
Beograd (1937)

| Beograd |
| --- | --- |


Aluksen vaiheet
Rakentaja:  Ateliers et Chantiers de la Loire, Nantes
Kölinlasku:  1936
Laskettu vesille:  23. joulukuuta 1937
Palveluskäyttöön:  28. huhtikuuta 1939 RN Sebenica elokuu 1941 TA43 9. syyskuuta 1943
Poistui palveluskäytöstä:  vallattu 17. huhtikuuta 1941
Loppuvaihe:  uponnut 30. huhtikuuta 1945
Tekniset tiedot
Uppouma:  1 210 t (standardi) 1 655 t (kuormattu)
Pituus:  98 m
Leveys:  9,45 m
Syväys:  3,18 m
Koneteho:  40 000 shp
Nopeus:  35 solmua
Miehistöä:  145
Aseistus
Aseistus:  4 × 120 mm tykkiä 4 × 40 mm ilmatorjuntatykkiä 2 × konekivääriä 6 × 550 mm torpedoputkea 30 × miinaa
Beograd oli Jugoslavian kuninkaallisen laivaston vuonna 1937 vesillelaskettu Beograd-luokan hävittäjä, joka palveli toisessa maailmansodassa.
Valmistus

Alus tilattiin Ateliers et Chantiers de la Loiren Nantesin telakalta, missä köli laskettiin 1936. Alus laskettiin vesille 23. joulukuuta 1937 ja se otettiin palvelukseen 28. huhtikuuta 1939.
Palvelus

Pian palvelukseenoton jälkeen Beograd kuljetti pääosan Jugoslavian kultavarannoista Britteinsaarille säilytettäväksi. Akselivaltojen joukkojen vallatessa huhtikuussa 1941 Jugoslavian se oli sisaraluksineen Kotorinlahdella, mistä se siirrettiin sotatoimien edetessä neljän torpedoveneen ja kuuden moottoritorpedoveneen kanssa Sibenikiin, joka on noin 80 kilometriä etelään Zarasta Italian Dalmatian rannikolla oleesta enklaavista. Sibenikissä osasto valmistautui hyökkäykseen, joka piti toteuttaa yhdessä Benkovacin alueelta hyökkäävän 12. jalkaväkidivisioona Jadranskan ja kahden siihen liitetyn rykmentin kanssa. Hyökkäyksen tukena piti olla myös ilmavoimien 81. pommittajaryhmä. Se käynnistyi 9. huhtikuuta, mutta laivaston hyökkäys epäonnistui Beogradin kärsittyä konerikon lähelle pudonneiden pommien seurauksena. Hävittäjä palasi Kotorinlahdelle korjattavaksi saattajinaan laivasto-osaston loppuosa. Italian joukot valtasivat Cattarossa olleen aluksen 17. huhtikuuta.
Palvelus > RN Sebenico

Italian laivasto huolsi ja modernisoi Beogradin asentamalla muun muassa sille muun muassa Bredan 20 millimetrin 65 pituuskaliiperin Model 35 -ilmatorjuntatykkejä ja uuden tulenjohtolaitteen komentosillan katolle. Alus otettiin Regia Marinan palvelukseen elokuussa nimellä Sebenico.
Alus oli saattajana Italian ja Pohjois-Afrikan välillä, ja teki kaikkiaan yli sata matkaa seuraavien kahden vuoden aikana. Lampedusan edustalla Britannian kuninkaallisen laivaston sukellusvene HMS Ursula upotti 18. lokakuuta 1941 höyrylaivan Sebenicon suojaamasta saattueesta. Alus suojasi 29. maaliskuuta 1942 kolmen torpedoveneen kanssa saattuetta Brindisin edustalla, kun sukellusvene HMS Proteus upotti yhden saattueen rahtialuksista.
Palvelus > TA43

Italian antauduttua syyskuussa 1943 liittoutuneille Saksan laivasto valtasi 9. syyskuuta Venetsian satamassa olleen Sebenicon, joka liitettiin Saksan laivastoon nimellä TA43. Vallattu alus oli kuitenkin joko vaurioitunut aiemmin tai myöhemmin miehistönsä tärvelemä. Saksalaiset kehittivät sen ilmatorjuntaa asentamalla seitsemän 37 millimetrin tykkiä, joista yksi kaksiputkisena ja loput yksiputkisina asennuksina. Lisäksi alukselle asennettiin kaksi yksiputkista 20 millimetrin ilmatorjuntatykkiä.
TA43 sijoitettiin vallatuista aluksista koottuun 9. torpedovenelaivueeseen helmikuussa 1945, jonka mukana se suojasi saattueita ja teki miinoituksia Adrianmeren pohjoisosassa. Alus upposi 30. huhtikuuta tykkitulessa Triestessä.
Jugoslavia nosti hylyn kesäkuussa 1946, mutta se upotettiin kuukautta myöhemmin uudelleen.
Aleksandrian ja koko Afrikan patriarkaatti

| Aleksandrian ja koko Afrikan patriarkaatti Πατριαρχεῖον Ἀλεξανδρείας καὶ πάσης Ἀφρικῆς |
| --- | --- |
   Hänen autuutensa Aleksandrian Patriarkka ja Koko Afrikan Paavi Theodoros II 
Perustaja:  apostoli ja evankelista Markus.
Itsenäisyys:  autokefalinen
Tunnustaminen:  ensimmäiset ekumeeniset kirkolliskokoukset[lähde? ]
Päämies:  Aleksandrian Patriarkka ja Koko Afrikan Paavi Theodoros II
Keskuspaikka:  Aleksandria, Egypti
Toiminta-alue:  Egypti ja muu Afrikka
Kieli:  kreikka, swahili, englanti, paikallisia kieliä
Jäsenistön määrä:  500 000
Kotisivu:  http://www.patriarchateofalexandria.com/
Aleksandrian ja koko Afrikan patriarkaatti eli Aleksandrian kreikkalais-ortodoksinen kirkko on yksi ortodoksisen kirkon neljästätoista autokefalisesta  paikalliskirkosta. Sen keskus on Egyptin Aleksandriassa ja sen vaikutusaluetta Egypti ja koko Afrikka. Kirkolla katsotaan olevan yhteensä noin 500 000 jäsentä, näistä suurin osa kreikkalaisperäisiä. Kirkkoa johtaa Aleksandrian Patriarkka ja Koko Afrikan Paavi Theodoros II.
Historiallisesti Aleksandrian patriarkaatti on yksi viidestä alkuperäisestä niin sanotusta vanhasta patriarkaatista. Neljä muuta ovat Rooman, Konstantinopolin, Antiokian ja Jerusalemin patriarkaatit, joista Rooman päämies paavi johtaa roomalaiskatolista kirkkoa. Ortodoksisten kirkkojen arvojärjestyksessä Aleksandrian patriarkaatti on toinen heti Konstantinopolin ekumeenisen patriarkaatin jälkeen.
Egyptissä huomattavasti vahvempana kirkkona vaikuttaa katolisesta (ja ortodoksisesta) kirkosta jo Khalkedonin kirkolliskokouksessa v. 451 eronnut orientaaliortodoksinen Aleksandrian koptilais-ortodoksinen kirkko, josta puolestaan on 1500-luvulla eronnut pieni, nykyisin katolisen kirkon piiriin kuuluva koptilaiskatolinen kirkko.
Hallinto

Patriarkaatin hiippakunnista seitsemän sijaitsee Egyptin alueella. Lisäksi siihen kuuluu kuusi hiippakuntaa Itä-Afrikassa, seitsemän Etelä-Afrikassa, seitsemän Keski- ja Länsi-Afrikassa sekä kaksi Pohjois-Afrikassa.
Aiheesta muualla

Patriarkaatin virallinen sivu (englanniksi) (kreikaksi)
Aleksandrian ja koko Afrikan patriarkaatti ortodoksi.net
Kuvia tai muita tiedostoja aiheesta Aleksandrian ja koko Afrikan patriarkaatti Wikimedia Commonsissa
Patriarkaattiin kuuluvat hiippakunnat.
Bayreuther Festspielhaus

Festspielhaus 2006
Bayreuther Festspielhaus ('Bayreuthin juhlanäyttämö') on Bayreuthissa sijaitseva 1876 valmistunut oopperarakennus, joka on vuosittaisten Wagner-juhlien Bayreuthin musiikkijuhlien pitopaikka. Se rakennettiin ympäri maailman perustettujen  Wagner-yhdistysten kokoamilla keräysvaroilla.
Anders Bladh

Anders Bladh. Anton Ulrik Berndesin piirros noin vuodelta 1820.
Anders (Antti) Bladh (Bladth) (1. tammikuuta 1748 Vaasa – 14. syyskuuta 1834 Tukholma) oli suomalainen lääkäri ja numismaatikko, joka sai professorin arvonimen.
Anders Bladhin vanhemmat olivat kauppias Johan (Juhana) Bladh ja Katarina (Katariina) Juvelius. Liikemies Petter Johan Bladh oli hänen veljensä. Anders Bladh tuli ylioppilaaksi 1763 Turussa ja opiskeli lääketiedettä Turun ohella Upsalassa ja Tukholmassa. Lääketieteen lisensiaatin tutkinnon hän suoritti 1773, lääketieteen tohtoriksi hänet vihittiin 1775 ilman väitöskirjaa. Bladh toimi lääkärinä Karlskronassa ja Tukholmassa. Hän tuli tunnetuksi erityisesti varattomien lääkärinä, mutta myös numismaatikkona. Bladh keräsi mittavan rahakokoelman, jonka hän myi Turun akatemialle 1819. Professorin arvonimen Bladh sai 1813, terveyskollegion kunniajäseneksi hänet kutsuttiin 1817.
Arvid Kaján

Arvid Leopold Kaján (9. huhtikuuta 1898 Helsinki – 31. joulukuuta 1953) oli suomalainen toimittaja. Arvid Kajánin vanhemmat olivat August Wilhelm Kaján ja Erika Augusta Salenius. Hän oli naimisissa Sara Margaretha Aschanin (s. 1899) kanssa.
Arvid Kaján oli 1920-luvulla toimittajana Hufvudstadsbladet-lehdessä ja käytti tällöin nimimerkkiä Monocle. 1930-luvun alussa hän iittyi mukaan Lapuan liikkeen toimintaan ja kirjoitti liikkeestä ruotsinkielisen Lappoaktionen nimisen kirjan, joka ilmestyi myös suomen kielellä. Myöhemmin 1930-luvulla Kaján oli Merenkulku-Uutiset-lehden vastaavana toimittajana.
Kaján teki joulukuussa 1932 tiettävästi ensimmäisenä sanomalehtimiehenä esiintyneenä suomalaisena kaksi viikkoa kestäneen matkan Neuvostoliittoon käyden Pietarissa ja Moskovassa.
Teoksia

Lappoaktionen. Hangö 1930, ilmestyi suomen kielellä Pertti Uotilan toimittamana nimellä Lapuan nousu Gummerus 1930
Aiheesta muualla

Arvid Kaján : Neuvostomaata sanoin ja kuvin, Suomen Kuvalehti, 07.01.1933, nro 2, s. 8, Kansalliskirjaston digitaaliset aineistot
Maa, missä nauru näyttää kuolleen... Suomalaisen sanomalehtimiehen vaikutelmia Venäjältä I, Ajan Suunta, 30.12.1932, nro 15, s. 1, Kansalliskirjaston digitaaliset aineistot
Maa, missä nauru näyttää kuolleen... Suomalaisen sanomalehtimiehen vaikutelmia Venäjältä II, Ajan Suunta, 04.01.1933, nro 3, s. 1, Kansalliskirjaston digitaaliset aineistot
Maa, missä nauru näyttää kuolleen... Suomalaisen sanomalehtimiehen vaikutelmia Venäjältä III, Ajan Suunta, 09.01.1933, nro 6, s. 1, Kansalliskirjaston digitaaliset aineistot
Maa, missä nauru näyttää kuolleen... Suomalaisen sanomalehtimiehen vaikutelmia Venäjältä IV, Ajan Suunta, 03.03.1933, nro 52, s. 3, Kansalliskirjaston digitaaliset aineistot
All Wet

| All Wet Mr>  Oizo |
| --- | --- | --- |

Studioalbumin tiedot
 Julkaistu: 30. syyskuuta 2016
 Tuottaja(t): Quentin Dupieux
 Tyylilaji: elektroninen musiikki, house, nu-disco
 Kesto: 34.23
 Levy-yhtiö: Ed Banger Records
Mr. Oizon muut julkaisut
| The Church 2014 | All Wet 2016 |   |
All Wet on ranskalaisen elektronisen musiikin artistin Mr. Oizon kuudes albumi. Se julkaistiin 30. syyskuuta 2016 levy-yhtiöllä Ed Banger Records.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Ok Then | 2.02 |  |  |  |  |  |  |  |
| 2. | Sea Horses (feat. Tetanos)  | 2.36 |  |  |  |  |  |  |  |
| 3. | Freezing Out (feat. Peaches)  | 2.44 |  |  |  |  |  |  |  |
| 4. | Oiseaux | 1.15 |  |  |  |  |  |  |  |
| 5. | Ruhe (feat. Boys Noize)  | 2.39 |  |  |  |  |  |  |  |
| 6. | No Tony (feat. Phra)  | 1.28 |  |  |  |  |  |  |  |
| 7. | End of the World (feat. Skrillex)  | 3.38 |  |  |  |  |  |  |  |
| 8. | The One You Buy | 1.13 |  |  |  |  |  |  |  |
| 9. | All Wet (feat. Siriusmo)  | 3.11 |  |  |  |  |  |  |  |
| 10. | Chairs (feat. Mocky)  | 2.32 |  |  |  |  |  |  |  |
| 11. | Your Liver | 2.04 |  |  |  |  |  |  |  |
| 12. | Hand in the Fire (feat. Charli XCX)  | 3.11 |  |  |  |  |  |  |  |
| 13. | Low Ink | 2.02 |  |  |  |  |  |  |  |
| 14. | Goulag Drums | 2.42 |  |  |  |  |  |  |  |
| 15. | Useless | 1.06 |  |  |  |  |  |  |  |
|  |  | 34.23 |  |  |  |  |  |  |  |
All for Leyna

| ”All for Leyna” Billy Joel |
| --- | --- | --- |

Vinyylisinglen kansikuva (hollantilaispainos)
Singlen tiedot
 Albumilta: Glass Houses
 Julkaistu: 1980
 Formaatti: 7" vinyylisingle
 Tuottaja(t): Phil Ramone
 Tyylilaji: pop
 Kesto: 04.00
 Levy-yhtiö: CBS
Billy Joelin muut singlet
| ”Until the Night” 1979 | ”All for Leyna” 1980 | ”You May Be Right” 1980 |
All for Leyna on yhdysvaltalaisen laulaja-lauluntekijä Billy Joelin singlejulkaisu vuodelta 1980.
Vinyylisinglen luettelotunnus on CBS 8325 ja niitä on valmistettu Hollannissa.
Tuottajana on toiminut Phil Ramone.
Singlen molemmat kappaleet ovat Joelin tekemiä ja ne ovat hänen albumiltaan Glass Houses (CBS 86108). Albumi sisältää kappaleet All for Leyna – You May Be Right – Sometimes a Fantasy – Don't Ask Me Why – It's Still Rock and Roll to Me – I Don't Want to Be Alone – Sleeping with the Television on – C'etat toi (You Were the One) – Close to the Borderline – Through the Long Night.